


                                                           PATVIRTINTA
Lietuvos kalėjimų tarnybos direktoriaus
                                                                                        2025 m.                  d. įsakymu Nr. 



 TURTO VALDYMO SKYRIAUS INŽINIERIAUS-ENERGETIKO 
PAREIGYBĖS APRAŠYMAS
 
I SKYRIUS
 PAREIGYBĖ
 
1. Turto valdymo skyriaus (toliau – skyrius) inžinierius-energetikas yra specialistų grupės pareigybė.
2. Pareigybės lygis – A2.

II SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI

3. Darbuotojas, einantis šias pareigas, turi atitikti šiuos specialius reikalavimus: 
3.1. turėti ne žemesnį kaip inžinerijos mokslų studijų krypčių grupės aukštąjį universitetinį išsilavinimą su bakalauro kvalifikaciniu laipsniu arba jam lygiaverte aukštojo mokslo kvalifikacija arba aukštąjį koleginį išsilavinimą su profesinio bakalauro kvalifikaciniu laipsniu ar jam lygiaverte aukštojo mokslo kvalifikacija;
	3.2. turėti ne mažesnę kaip 2 metų praktinio energetikos įrenginių eksploatavimo ir priežiūros patirtį;
3.3. LR teisės aktų, reglamentuojančių energetiką, darbo saugą ir aplinkosaugą, išmanymas;
3.4. mokėti dirbti „Microsoft Office“ paketu.

III SKYRIUS
 ŠIAS PAREIGAS EINANČIO DARBUOTOJO FUNKCIJOS

4. Šias pareigas einantis specialistas vykdo šias funkcijas:
4.1. inžinierius-energetikas organizuoja ir prižiūri įstaigos energetines (elektros, dujų, šilumos, vandens, vėdinimo) sistemas;
4.2. organizuoja ir kontroliuoja įstaigos energetinių įrenginių bei tinklų eksploatavimą, remontą ir priežiūrą;
4.3. užtikrina elektros, dujų, šilumos, vandens, bei kitų energijos išteklių nepertraukiamą tiekimą; 
4.4. užtikrina, kad įstaigos energetiniai įrenginiai atitiktų galiojančius normatyvus, standartus ir saugos reikalavimus; 
4.5. užtikrina tinkamą patalpų apšvietimą, drėgmę ir temperatūrą vadovaujantis higienos normomis;
4.6. kontroliuoja kaip laikomasi techninės eksploatacijos ir darbų saugos, taisyklių bei racionalaus energetinių resursų naudojimo;
4.7. organizuoja, kad padidinto pavojaus darbų atlikimui būtų parengtos ir išduodamos paskyros ir leidimai;
4.8. analizuoja energijos vartojimo duomenis, teikia pasiūlymus vadovybei dėl efektyvumo didinimo ir sąnaudų mažinimo;
4.9. veda energetinių sistemų apskaitą, rengia ataskaitas;
4.10. dalyvauja investicinių projektų, susijusių su energetika, rengime ir įgyvendinime;
4.11. pagal kompetenciją dalyvauja darbo grupių, komisijų veikloje;
4.12. vykdo kitus su skyriaus funkcijomis susijusius nenuolatinio pobūdžio vadovybės, skyriaus vedėjo, patarėjo pavedimus tam, kad būtų įgyvendinti skyriaus pavesti uždaviniai ir funkcijos.

